Hebreeën 12:4 Die atlete berei hulle voor om die wedloop te hardloop. Die doelwit is om die oorwinning te behaal. Hulle oefen steeds maar weer. Hulle probeer ontdek wat hulle in die wedloop hinder. Alles wat hulle hinder wil hulle wegdoen. Hulle bly oefen om so vinnig as moontlik te kan hardloop. Wanneer ’n ander dinge doen wat baie lekker is, oefen die atlete. Hulle onthou hul van baie dinge om die prys in ontvangs te kan neem. Dit beteken dat die atlete baie bewus lewe. Steeds weer dink hulle daaraan of iets wat hulle doen of eet regtig goed vir hulle is. Paulus skryf in 1 Kor 9:25: “Almal wat aan ’n wedstryd deelneem, ontsê hulleself dinge. Hulle doen dit om ’n verganklike oorwinnaarskroon te verkry, maar ons ’n onverganklike.” Ons kan van atlete dink dat hulle hul baie ontsê terwyl dit hulle nie baie oplewer nie. Hulle roem en selfs as hulle baie geld deur hul oorwinning verdien is maar tydelik. Dalk vind jy dit stupid dat mense hulle so baie ontsê wat lekker is. Die spesiale in die lewe met Christus is dat as jy jou dinge ontsê waarvan die HERE sê dat dit sonde is dit net goed vir jou is. Wie homself sondige dinge ontsê, sorg net goed vir hom of haarself. Die HERE wys in Sy Woord vir ons net die regte weg waarop die lewe goed is. Die HERE is die enigste wat heeltemaal goed is! Dit is ook nie nodig om bang te wees dat jy die prys nie ontvang nie. Elkeen wat regtig in liefde vir Christus leef is oorwinnaar!